**3․5 Աշակերտը ստանում է գնահատական շարադրության համար**

Այս տեսանյութում կաշխատենք ուսուցչի կողմից ստուգված առաջադրանքների հետ։

Որպեսզի տեսնեմ, ուսուցիչն իմ կատարած առաջադրանքներից որոնք է ստուգել, պետք է անցնեմ ահա այս էջը։ Ինչպես հիշում եք, այստեղ ես ունեմ բոլոր առաջադրանքները․ հանձնարարված, բաց թողնված և երրորդ առաջադրանքը, որտեղ արդեն ունեմ գնահատական։ Այս առաջադրանքը ես կարող եմ գտնել նաև ձախ կողմում, ընտրելով Returned, այսինքն՝ «վերադարձված» տարբերակը։ Բացելով իմ առաջադրանքը ես տեսնում եմ, որ ուսուցիչը պատասխանել է իմ հարցին։ Եվ ունեմ հնարավորություն հենց այստեղից բացելու իմ կողմից գրված շարադրությունը։ Սակայն ես դա հիմա չեմ անի, ես կսեղմեմ View details (տեսնել մանրամասները) կոճակը։ Իմ առաջ կբացվի ամբողջ առաջադրանքը և հենց այստեղ էլ ես կարող եմ անցնել այն փաստաթղթի մեջ, որտեղ որ գրել եմ շարադրությունը։ Ուղղակի անհրաժեշտ է սեղմել ֆայլի վրա, որովհետև, ինչպես հիշում եք, մենք որպես ուսուցիչ մեկնաբանություն ենք թողել։ Աշակերտներն այս ռեժիմում կարող են տեսնել ուսուցչի կողմից արված մեկնաբանությունները։

Վերադառնալով Google Classroom, ես տեսնում եմ, որ ահա այստեղ հայտնվել է կոճակ, որը կոչվում է Resubmit, այսինքն՝ նորից ներկայացնել աշխատանքը։ Եթե ուսուցիչը նման բան նախատեսել է, ես կարող եմ որևէ բան փոխել իմ առաջադրանքի մեջ և այն նորից ներկայացնել ուսւոցչին։ Դրա համար ես հենց իմ ֆայլում կարող եմ իրականացնել փոփոխություններ կամ պատասխանել ուսուցչի մեկնաբանությանը։ Իրականացնել որևէ փոփոխություն, այնուհետև վերադառնալ և սեղմել Resubmit կոճակը։ Այսպես ուսուցիչը կտեսնի, որ ես որոշակի փոփոխություններ եմ իրականացրել իմ առաջադրանքի մեջ։ Նույն կերպ ես կարող եմ արձագանքել ուսուցչի պատասխանին, օրինակ` նորից շնորհակալություն հայտնելով։

Այսպիսով, մենք ունենք կատարված առաջադրանք, ունենք հետադարձ կապ ուսուցչի կողմից (մեկնաբանության տեսքով) և գնահատական։

Հաջորդ տեսանյութում կտեսնենք, թե ինչպե՞ս է աշակերտը լրացնում թեստը և ինչպե՞ս է ուսուցիչը ստանում դրա պատասխանները։